Diari Oficial de la Generalitat Valenciana


Sumari del DOGV 833, del 26-05-1988 (1988/811205)

ORDRE de 15 d'abril de 1988, de la Conselleria de Cultura, Educació i Ciència, per la qual es convoca concurs públic per a la concessió d'ajudes per a treballs tècnics en biblioteques dels Centres de Professors de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/15/(4)/dof/vci/html**

### Dades del document

Número de DOGV
:   833

Data del DOGV
:   26-05-1988

Secció del DOGV
:   DISPOSICIONS GENERALS

Número del document
:   1988/811205


Data del document
:   15-04-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 15 d'abril de 1988, de la Conselleria de Cultura, Educació i Ciència, per la qual es convoca concurs públic per a la concessió d'ajudes per a treballs tècnics en biblioteques dels Centres de Professors de la Comunitat Valenciana.  
Mitjançant el Decret 12/1985 de 14 de febrer, del Consell de la Generalitat Valenciana, es va regular la creació i les funcions que havien d'exercir aquests centres i entre les quals hi ha la de facilitar un servei de documentació i difusió de materials didàctics i pedagògics als professors i centres d'ensenyament de la zona o comarca. Per això, aquests centres han estat dotats d'una biblioteca en la cual cal realitzar una sèrie de treballs tècnics de classificació i posada a punt del fons bibliogràfic per tal de millorar els serveis que aquestes biblioteques presten al professorat de la zona.  
Amb aquesta finalitat i fent ús de les atribucions que em confereix l'article 35 de la Llei 5/1983 de la Generalitat Valenciana, de 30 de desembre, de Govern Valencià.  
ORDENE:  
Article Primer  
Es convoca concurs públic per a la concessió de 8 ajudes per a treballs tècnics que s'han de fer a les biblioteques dels Centres de Professors d'Alacant, Alcoi, Castelló, Elx, Gandia, Montcada, Torrent i València i s'aproven les bases per les quals es regeix aquesta convocatòria, incloses com a Annex d'aquesta Ordre.  
Article Segon  
Les esmentades ajudes per a treballs tècnics seran sufragades amb càrrec a l'aplicació pressupostària 17.23.371.9, del programa 423.10 del pressupost de 1988.  
DISPOSICIONS FINALS  
Primera  
Es facultat el Director General d'Ordenació i Innovació Educativa, perquè en l?àmbit de les seues competències dicte les resolucions que considere necessàries per tal de portar a terme el que disposa aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 15 d'abril de 1988.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
Bases per a la concessió d'ajudes per a treballs tècnics en les biblioteques dels Centres de Professors de la Comunitat Valenciana.  
Primera. Objecte de les ajudes.  
L?objecte de les ajudes és la realització de treballs tècnics en les biblioteques dels Centres de Professors de la Comunitat Valenciana.  
Segona. Sol·licitants.  
Podran sol·licitar aquestes ajudes els titulats universitaris residents a la Comunitat Valenciana.  
Tercera. Característiques de les ajudes.  
La dotació de cadascuna de les ajudes serà de sis-centes mil (600.000) pessetes que es pagaran en cinc entregues, amb el certificat d?aprofitament previ, expedit pel Director del corresponent Centre de Professors.  
El període de durada de l'ajuda serà de deu mesos.  
No es podrà renunciar a les ajudes, per la qual cosa si el beneficiari no acomplirà totalment el període indicat, restarà obligat a restituir a la Conselleria les entregues rebudes amb anterioritat.  
El fet d'haver estat en possessió d'aquesta ajuda no estableix cap tipus de relació laboral amb la Conselleria de Cultura, Educació i Ciència, ni suposa cap compromís d'incorporació posterior a la plantilla dels Centres de Professors.  
Quarta. Termini i formalització de les sol·licituds.  
Les sol·licituds, adreçades al Conseller de Cultura, Educació i Ciència, podran ser presentades en el Registre General de la Conselleria de Cultura, Educació i Ciència, en el Serveis Territorials, en els Centres de Professors, o per qualssevol dels mitjans que estableix l'article 66 de la Llei de Procediment Administratiu.  
A les sol·licituds s'adjuntarà la documentació següent:  
- Instància de sol·licitud on facen constar: les circumstàncies indicades en la Base Segona, l'acceptació dels requisits d'aquesta convocatòria i el Centre de Professors que sol·licita. En cas de sol·licitar més d'un Centre de Professors s'indicarà l?ordre de prioritat.  
- Curriculum vitae.  
- Documents que acrediten els mèrits al·legats.  
El termini de presentació serà de 20 dies hàbils a partir de la publicació d'aquesta Ordre en el Diari Oficial de la Generalitat Valenciana.  
Cinquena. Selecció dels sol·licitants.  
La selecció dels sol·licitants la realitzarà una Comissió presidida pel Director General d'Ordenació i Innovació Educativa o persona en qui delegue, i estarà integrada pels membres següents:  
- Els Directors dels Centres de Professors de Castelló, Elx i Montcada.  
- El Cap del Servei del Llibre, Arxius i Biblioteques de la Direcció General de Cultura.  
- El Cap del Servei de Formació del Professorat de la Direcció General d'Ordenació i Innovació Educativa.  
Hi actuarà com a Secretari un funcionari de la Direcció General d'Ordenació i Innovació Educativa designat pel Director General.  
La Comissió tindrà facultats per a resoldre tots el dubtes que sorgesquen en la interpretació d'aquestes bases, i també la possibilitat d'entrevistar els sol·licitants, si ho considera escaient.  
La Comissió elevarà proposta al Conseller de Cultura, Educació i Ciència, per a la Resolució final i posterior publicació en el Diari Oficial de la Generalitat Valenciana.  
Sisena. Barem per a la selecció.  
a) Expedient acadèmic: fins a 3 punts.  
b) Realització de cursets especialitzats en bibliotecomia: fins a 3 punts.  
c) Experiència en treballs tècnics en biblioteques: fins a 3 punts.  
d) Altres mèrits relacionats amb la matèria objecte d?aquesta convocatòria: fins a 1 punt.  
No es tindran en compte els mèrits presentats que no estiguen justificats com cal.  
Sisena. Obligacions dels becaris.  
Els becaris queden obligats a realitzar el treball tècnic de Biblioteca que els encomane el Director del Centre de Professors, qui fixarà l?horari d'acord amb les necessitats del CEP, si bé aquest horari no podrà excedir de la mitja jornada diària, adés de matí o adés de vesprada.  
Vuitena. Recessió de l'ajuda.  
La Conselleria de Cultura, Educació i Ciència podrà suspendre qualsevol ajuda concedida quan al seu parer hi haurà per part del beneficiari incompliment de les obligacions contretes.


Còpia Permalink ELI